সাম্প্রতিক প্রেসেডেন্ট নির্বাচনে বিজয়ী হয়েছেন ইখওয়ানুল মুসলিম দলের প্রার্থী জনাব ড. মুহাম্মদ মুরসী। দেশটির ইসলামপন্থিদের জন্য এ এক বিশাল বিজয়। এ বিজয় টিকে থাকলে তা শুধু মিশর নয়, সমগ্র মুসলিম বিশ্বের রাজনৈতিক ও সাংস্কৃতিক চেহারা পরিবর্তনে বিরাট প্রভাব ফেলবে। সেটি যেমন ইসলামপন্থিগণ বুঝে তেমনি ইসলামের শত্রু পক্ষও বুঝে। এ বিপ্লব প্রচণ্ড প্রভাব ফেলবে আরব-ইসরাইল সম্পর্কের উপর। কারণ, সমগ্র আরব জগতে জনসংখ্যায় এ দেশটি সর্ব বৃহৎ। দেশটির হাতে রয়েছে আরব বিশ্বের সর্ববৃহৎ সেনাবাহিনী। রয়েছে এলাকার সর্ববৃহৎ বুদ্ধিজীবী বাহিনীও। দেশটি পরিচিত আরব বিশ্বের সাংস্কৃতিক কেন্দ্রভূমি কেন্দ্রভূমি। আরবী ভাষায় সবচেয়ে বেশী বই প্রকাশিত হয় এবং সবচেয়ে বেশী সিনেমা নির্মিত হয় মিশরে। বহুলক্ষ মিশরীয় ছড়িয়ে রযেছে সমগ্র আরব জগত জুড়ে। বলা যায়, মিশরই হলো সমগ্র মধ্যপ্রাচ্যের রাজনৈতিক, বুদ্ধিবৃত্তিক, সাংস্কৃতিক আন্দোলনের মূল ইঞ্জিন। এক সময় আরব জগতে আরব জাতিয়তাবাদ এবং সেক্যুলারিজমের জোয়ার শুরু হয়েছিল এখান থেকেই। সে জোয়ার এখন থেমে গেছে, এখন শুরু হয়েছে ইসলামী জাগরণ। হাসানূল বান্না, শহীদ কুতুব, মহম্মদ কুতুবের ন্যায় মনিষীদের লিখনী ও কর্মের মাধ্যমে শুধু আরবগণ নয় সমগ্র মুসলিম বিশ্ব নব জাগরণের প্রেরণা পেয়েছে। এতদিন তারা নানা ভাবে নির্যাতীত হয়েছেন, এবং কারারুদ্ধ হয়েছে তাদের চেতনা ও প্রতিভা। ফলে কোন কালেই তা সমগ্র শক্তি নিয়ে প্রকাশের সুযোগ পায়নি। অথচ একটি চেতনা যখন একটি বিশাল রাষ্ট্রের প্রশাসনের সহায়তা পায় তখন তা রাষ্ট্রজুড়ে বিপ্লব ঘটাতে বিপুল বল পয়। একারণেই বিনীন্দ্র রজনী শুরু হয়েছে ইসলামের শত্রু পক্ষের। ইসলামপন্থিদের বিজয়ের বিরুদ্ধে এজন্যই শুরু হয়েছে ব্যাপক ষড়যন্ত্র। সে ষড়যন্ত্রের অংশ হিসাবেই ড. মুরসীর নিবার্চনী বিজয়ের আগেই তার ক্ষমতা কেড়ে নিয়েছে মিশরীয় সামরিক বাহিনীর বাহিনীর জেনারেলরা। মিশরের সাবেক সংবিধান অনুযায়ী প্রেসিডেন্ট শুধু সেদেশের রাষ্ট্রপ্রধানই নন, সেনাবাহিনীর সর্বাধিনায়কও। সেনাবাহিনীর গুরুত্বপূর্ণ স্থানে নিয়োগ দানের ক্ষমতা এতকাল ছিল একমাত্র প্রেসিডেন্টের। যে কোন গণতান্ত্রিক দেশে সেটিই নিয়ম। কিন্তু সে অধিকার এখন মিশরের প্রেসিডেন্টের হাতে নাই। সেনাবাহিনী-প্রধান জেনারেল তানতাবি সে ক্ষমতাটি নিজের হাতে রেখে দিয়েছেন। অর্থাৎ সেনাবাহিনী এখন একটি স্বাধীন প্রতিষ্ঠান। তাদের বেতন, প্রমোশন, কার্যকলাপ বা ক্ষমতার উপর প্রেসিডেন্টের কোন ক্ষমতাই নাই। প্রেসেডেন্ট নির্বাচনের আগে বিলুপ্ত করা হয়েছে পার্লামেন্ট। কারণ বিপ্লব-পরবর্তী পার্লামেন্ট নির্বাচনে নিরুংকুশ সংখ্যাগরিষ্টতা পেয়েছিল ইখওয়ান। কিন্তু ইখওয়ানের সে বিজয়কেও হাইজ্যাক করেছে দেশের সর্বোচ্চ আদালত। পার্লামেন্ট নির্বাচনকে এ বিচারকগণ অবৈধ ঘোষণা করেছেন। অর্থাৎ দেশের কোটি কোটি জনগণ ভোটের মাধ্যমে যে রায়টি দিল সেটি বিচারকদের রায়ে বাতিল হয়ে গেল। লক্ষ্য একটাই, সেটি ইখওয়ানকে শক্তিহীন করা।